cyanic-selkie/wikianc huggingface dataset:
Γκισάρι
Μορφολογία
Γενικά, είναι μικρές προς μεσαίου μεγέθους αγριόπαπιες, σαφώς μικρότερες από τις πρασινοκέφαλες, με τριγωνικό κεφάλι και σχετικά βαρύ, συμπαγές ράμφος, με κοίλη μέση ραχιαία γραμμή. Το μέτωπο είναι λίγο ευρύ στο εμπρόσθιο μέρος του, με μετωπική τρόπιδα, που φθάνει πέρα από το ύψος της γναθικής άρθρωσης. Η κάτω επιφάνεια των πτερύγων είναι λευκή, ενώ η πάνω διαθέτει αχνές γκριζωπές μπάρες. Η ουρά είναι μικρή, αλλά ο λαιμός μακρύς, σχετικά με το σώμα.
Το αρσενικό ξεχωρίζει από το χαρακτηριστικό καστανοκόκκινο/πυρρόχρωμο/σκωριόχρωμο κεφάλι, απότομα οριοθετημένο από το σταχτομελανό στήθος. Το πτέρωμα είναι ανοικτό γκρίζο -του σχιστόλιθου- στη ράχη και τις πλευρές, με όμορφα, λεπτά γεωμετρικά μοτίβ, κάνοντας αντίθεση με το σκούρο, ιριδίζον στήθος. Το ουροπύγιο και το ράμφος έχουν το χρώμα του στήθους, αλλά στο μέσον του ράμφους υπάρχει μεγάλη λευκή περιοχή. Η ίριδα είναι άλικη κόκκινη.
Στο μη-αναπαραγωγικό πτέρωμα (eclipse), δεν υπάρχουν μεγάλες διαφορές, εκτός από τα φτερά του στήθους και του ουροπυγίου, που γίνονται καφέγκριζα.
Το θηλυκό έχει, μονότονο καφεγκρίζο χρωματισμό,  με λευκωπές περιοχές στην περιοχή του λαιμού και των οφθαλμών. Το στήθος είναι σκουρόγκριζο ή ανοικτό καφέ, με τον χρωματισμό να ποικίλλει έντονα στα διάφορα θηλυκά. Το σκούρο ράμφος έχει μικρή γκριζωπή λωρίδα τον χειμώνα, αλλά γίνεται σχεδόν ολόμαυρο κατά τη διάρκεια της αναπαραγωγικής περιόδου, ενώ η ίριδα είναι καφεμαύρη.
Τα νεαρά άτομα μοιάζουν με το θηλυκό, αλλά με περισσότερο γκρίζο -παρά καφέ- στο πτέρωμα, ενώ η ίριδα είναι ελαιοκίτρινη, αποκτώντας σταδιακά το κατοπινό της χρώμα, ανάλογα με το φύλο.
Βιομετρικά στοιχεία
(Πηγές:
Τροφή
Τα γκισάρια είναι παμφάγα πτηνά με το διαιτολόγιο να αποτελείται από τα σπέρματα, τις ρίζες, τα ριζώματα και τους μίσχους υδροχαρών, αγρωστωδών και άλλων μονοκοτυλήδονων φυτών, βυθισμένων και αναδυομένων (π.χ. Potamogeton). Επίσης, τρέφονται με ζωική ύλη, όπως υδρόβια έντομα και προνύμφες, μαλάκια, καρκινοειδή, ολιγόχαιτους σκώληκες,  αμφίβια (π.χ. βάτραχοι και οι γυρίνοι τους) και μικρά ψάρια.
Ηθολογία
thumb|right|300px|Τα γκισάρια σπάνια βγαίνουν στην όχθη
Το είδος μεταναστεύει κατά μικρά σμήνη αλλά, μερικές φορές, συναθροίζεται κατά χιλιάδες κατά τη διάρκεια της μετα-αναπαραγωγικής περιόδου αλλαγής πτερώματος (moulting). Η περίοδος αυτή είναι πριν από τη φθινοπωρινή μετανάστευση, και διαρκεί 3-4 εβδομάδες, οπότε καθίσταται ανίκανο προς πτήση. Κατά τη διάρκεια του χειμώνα το γκισάρι γίνεται πολύ κοινωνικό, συναθροιζόμενο σε σμήνη πολλών χιλιάδων ατόμων. Αυτή την εποχή (χειμώνα) μπορεί να αναζητά την τροφή του στο ημίφως ή και κατά τη διάρκεια της νύκτας. Το γκισάρι ανήκει στις λεγόμενες καταδυόμενες αγριόπαπιες (βουτόπαπιες), οι οποίες αναζητούν την τροφή τους αρκετά κάτω από την επιφάνεια του νερού, συνήθως σε βάθη 1-3 μ. χωρίς ωστόσο, να αποκλείεται η σίτιση από την επιφάνεια. Οι καταδύσεις είναι πολλές και έχουν παρατηρηθεί θηλυκά που, σε διάρκεια 60-90 λεπτών, μπορεί να καταδυθούν 200-300 φορές. Τα γκισάρια προτιμούν να παραμένουν συνεχώς μέσα στο νερό και σπάνια βγαίνουν στη στεριά, αν και πλησιάζουν τις όχθες.
Αναπαραγωγή
Η περίοδος φωλιάσματος ποικίλλει αλλά, συνήθως, ξεκινάει στα μέσα Απριλίου με αρχές Ιουνίου, ενώ η ωοτοκία πραγματοποιείται άπαξ. Η φωλιά είναι μια απλή, ρηχή κοιλότητα στο έδαφος ή πάνω σε ένα παχύ στρώμα βλάστησης, ευρισκομένου είτε επί του εδάφους  (συνήθως σε μια ακτίνα 10 μ. από το νερό), είτε στα ρηχά νερά  (γύρω στα 30 εκ. βάθος), κρυμμένη μέσα σε πυκνή βλάστηση  (π.χ. καλαμιώνες), ή σε επιπλέοντα στρώματα καλαμιών άλλης βλάστησης. Στις χρονιές υψηλής στάθμης υδάτων, όταν υπάρχουν λίγοι καλαμιώνες που αναδύονται από το νερό ή λίγα επιπλέοντα στρώματα βλάστησης το είδος μπορεί να φωλιάζει σε συστάδες από Juncus, σε πλημμυρισμένα χωράφια, ή κάτω από θάμνους σε λοφίσκους. Η φωλιά επιστρώνεται με φτερά και πτίλα.
Η γέννα αποτελείται από (6-) 8 έως 11 (-18) ελλειπτικά ή υποελλειπτικά αβγά, με ανοιχτοπράσινο χρώμα, διαστάσεων 60,7 Χ 44,2 χιλιοστών και βάρους 66 γραμμαρίων, από τα οποία ποσοστό 9% είναι κέλυφος. Η επώαση αρχίζει μετά την εναπόθεση του τελευταίου αβγού, πραγματοποιείται μόνον από το θηλυκό και διαρκεί (24-) 24 έως 25 (-26) ημέρες. Οι νεοσσοί (παπάκια) είναι φωλεόφυγοι (precocial), πλήρως ικανοί προς κολύμβηση μόλις εκκολαφθούν. Ωστόσο, από ένστικτο τείνουν να μένουν ενστικτωδώς κοντά στη μητέρα τους, όχι μόνο για ζεστασιά και προστασία, αλλά και για να μάθουν και να θυμούνται το μέρος που γεννήθηκαν, καθώς και το πώς και πού να αναζητήσουν τροφή. Όταν οι νεοσσοί ωριμάζουν σε «εφήβους» ικανούς προς πτήση, μαθαίνουν και θυμούνται τις παραδοσιακές μεταναστευτικές διαδρομές τους (εκτός αν έχουν γεννηθεί και εκτραφεί σε αιχμαλωσία). Μετά από αυτή την περίοδο, τα νεαρά άτομα και η μητέρα μπορεί να αποχωριστούν, ή να παραμείνουν μαζί μέχρι να έρθει η επόμενη εποχή αναπαραγωγής. Η πτέρωση πραγματοποιείται στις 50-55 ημέρες.
Κυνήγι
Το γκισάρι υφίσταται μεγάλη πίεση από το κυνήγι σε όλες τις χώρες όπου απαντά, στις οποίες θηρεύεται εντατικά (κυρίως σε Ισπανία, Ιταλία, Β. Ιρλανδία και Ιράν)   και, όχι μόνο για διατροφή, αλλά επίσης για «αναψυχή», ιδιαίτερα σε περιοχές όπου συγκεντρώνεται σε μεγάλους αριθμούς. Επίσης, τα αβγά του συλλέγονταν -και ίσως συλλέγονται ακόμη- στην Ισλανδία.
Κατάσταση πληθυσμού
Το είδος, παρά το κυνήγι, λόγω του ευρέος φάσματος κατανομής του, δεν κινδυνεύει σε παγκόσμιο επίπεδο, ως εκ τούτου, χαρακτηρίζεται ως Ελαχίστης Ανησυχίας από την IUCN. Ωστόσο, παρά το ευρύ φάσμα κατανομής του, η τάση των πληθυσμών του είναι καθοδική, ιδιαίτερα λόγω της μεγάλης μείωσης στη χώρα-κλειδί φωλιάσματος, τη Ρωσία. Αλλά και στη Δ. Μεσόγειο, η μείωση στα τελευταία 20 χρόνια, έφθασε το 70%.
Κατάσταση στην Ελλάδα
Οι πρώτες καταγραφές φωλιάσματος του γκισαριού στη χώρα, καταγράφονται από το 1918, στη Μακεδονία (Κορώνεια, Δοϊράνη), ακόμη και από την Κρήτη (1942). Ωστόσο, έκτοτε φωλιάζει σε περιορισμένους αριθμούς ζευγαριών στον Αμβρακικό και τη Μικρή Πρέσπα, περιστασιακά στη Χειμαδίτιδα.
Οι χειμωνιάτικοι επισκέπτες είναι, σαφώς, περισσότεροι (Νοέμβριος-Μάρτιος), ιδιαίτερα στη Β. Ελλάδα. Το 1986 η χώρα φιλοξενούσε το 6% του συνολικού διαχειμαζοντος πληθυσμού στις περιοχές της Μεσογείου και της Μαύρης Θάλασσας, ενώ το 1987 καταγράφηκαν οι περισσότεροι χειμωνιάτικοι επισκέπτες. Η Ισμαρίδα, η Βόλβη, η Κορώνεια και ο Αμβρακικός, αποτελούσαν σημαντικούς υγροτόπους για το είδος, αλλά σήμερα, μόνον ο τελευταίος.
Γενικά, το γκισάρι χαρακτηρίζεται ως κοινός χειμερινός επισκέπτης και σπάνιο αναπαραγόμενο πτηνό αναπαραγωγική πυκνότητα (WV,r)
Άλλες ονομασίες
Στον ελλαδικό χώρο το Γκισάρι απαντά και με τις ονομασίες: Ελμαμπάσι (Έβρος), Κοκκινοκαύκαλο, Κοκκινοκέφαλη (Αιτωλικό), Κυνηγόπαπια, Σβουρδούλι, Σβουρίτζι (Νιοχώρι Αιτωλίας), Χονδροκώλι (Αιτωλοακαρνανία), Κοκκινοκεφαλοβουτόπαπια και Κοντούρα (Κύπρος).
Σημειώσεις
i. Η απόδοση ερυθροκέφαλος που, εκ πρώτης όψεως, φαίνεται ορθή έχει λανθασμένη ετυμολογική βάση (βλ. Ονοματολογία)
Πηγές
Κατηγορία:Νησσίδες Κατηγορία:Πτηνά της Ευρώπης Κατηγορία:Πτηνά της Ασίας Κατηγορία:Πτηνά της Αφρικής Κατηγορία:Πτηνά της Ελλάδας
Σανσόν
thumb|right|250px|Σημαντικό κέντρο παρουσίασης: Το «Ολυμπία» στο Παρίσι. Το Σανσόν (γαλ. Chanson, τραγούδι) είναι γαλλική μουσική τέχνη τραγουδιού. Γνώρισε σημαντική επιτυχία τον 20ό αιώνα και αναδείχτηκε ως γαλλική παραλλαγή του διεθνούς δημοφιλούς τραγουδιού.
Ιστορική αναδρομή
Οι ρίζες του σανσόν πηγαίνουν πίσω, και χάνονται στον μεσαίωνα. Αρχικά διαμορφώθηκαν δύο παραλλαγές: η λόγια, αυλική, μεσαιωνική τέχνη των τρουβαδούρων, και η δημώδης, λαϊκή, έντεχνη μουσική. Το σημερινό γαλλικό τραγούδι σανσόν είναι καθαρά γαλλική έμπνευση. Άνθισε στις χώρες της περιοχής των Μπενελούξ, την Ελβετία, Γαλλία, Καναδά, καθώς και στην Ιταλία με την μορφή του Καντσόνε.
Garcinia linii
Η Garcinia linii, είναι είδος ανθοφόρου φυτού της οικογένειας Κλουσιίδων (Clusiaceae). Βρίσκεται μόνο στην Ταϊβάν. Απειλείται από την απώλεια βιοτόπων.
Παραπομπές
<div style="">
Πηγές
Κατηγορία:Χλωρίδα της Ταϊβάν Κατηγορία:Απειλούμενα φυτά linii
Γκραν Πρι Αυστρίας 2019 (Φόρμουλα 1)
Ελαστικά
Η Pirelli από το 2019 εφαρμόζει αλλαγές όσον αφορά τα ελαστικά. Συγκεκριμένα αποφασίστηκε να απλοποιηθεί η ποικιλία των ελαστικών και πλέον σε όλους τους αγώνες η άσπρη γόμα θα είναι η σκληρή, η κίτρινη θα είναι η μεσαία και η κόκκινη θα είναι η μαλακή. Παρότι τα χρώματα θα είναι πάντα 3 συγκεκριμένα (στεγνά), τα ελαστικά που έχει η Pirelli διαθέσιμα είναι 5 και σε κάθε αγώνα θα επιλέγονται 3 από αυτά ανάλογα με τις ανάγκες της κάθε πίστας. Οι ονομασίες των ελαστικών είναι: C1, C2, C3, C4, C5, με την C1 να είναι η πιο σκληρή και την C5 η πιο μαλακή.
Συμμετέχοντες και επιλεγμένα ελαστικά
Εδώ βλέπετε ποιοι οδηγοί θα συμμετάσχουν στον αγώνα και ποια ελαστικά έχουν διαλέξει για το τριήμερο.
Free Practice 2 (FP2)
Στα δεύτερα δοκιμαστικά της Παρασκευής, στις 28 Ιουνίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Free Practice 3 (FP3)
Στα τρίτα δοκιμαστικά του Σαββάτου, στις 29 Ιουνίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Κατατακτήριες δοκιμές
Οι κατατακτήριες δοκιμές έλαβαν μέρος το Σάββατο 29 Ιουνίου 2019 λίγες ώρες μετά το FP3. Την Pole Position κέρδισε ο Σαρλ Λεκλέρ με τον Λιούις Χάμιλτον να συμπληρώνει την 1η σειρά της εκκίνησης. Λόγω ποινής του δεύτερου όμως ο Μαξ Φερστάπεν ανεβαίνει στην 2η θέση.
Έντονοι χαρακτήρες - Pole position Πλάγιοι χαρακτήρες - Ταχύτερος γύρος κάθε Q
Αγώνας
Ο αγώνας διεξήχθη την Κυριακή 30 Ιουνίου 2019.
Ποινές
Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.
Τελική κατάταξη
– Συμπεριλαμβάνεται και 1 πόντος για τον ταχύτερο γύρο του αγώνα.<br/ >
† - Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.
Πάμπλο Λαφουέντε
Ο Πάμπλο Λαφουέντε (Pablo Lafuente, γενν. 20 Φεβρουαρίου 1985, Μπουένος Άιρες) είναι Αργεντινός σκακιστής. Του απονεμήθηκε ο τίτλος του Διεθνούς Μαιτρ το 2003, και ο ανώτατος σκακιστικό τίτλο του Γκρανμαίτρ το 2008. Την υψηλότερη βαθμολογία ΕΛΟ του πέτυχε τον Μάιο του 2010, με 2587 βαθμούς. Επίσης, είναι και επίσημα πιστοποιημένος προπονητής FIDE από το 2015.
Αποτελέσματα Σκακιστικών Ολυμπιάδων
Ο Π. Λαφουέντε έχει εκπροσωπήσει την Αργεντινή σε μία σκακιστική Ολυμπιάδα. Τα αποτελέσματά του φαίνονται αναλυτικότερα στον παρακάτω πίνακα: μικρογραφία|Ο Π. Λαφουέντε κατά τη διάρκεια παρτίδας το [[2008 στην Ανδόρρα λα Βέλια.]]
Αποτελέσματα Σκακιστικών Πρωταθλημάτων Αργεντινής
Ο Π. Λαφουέντε έχει συμμετάσχει επανειλημμένα στο Σκακιστικό Πρωτάθλημα Αργεντινής. Παρακάτω παρουσιάζονται κάποια από τα καλύτερα αποτελέσματά του:
Παραπομπές
Κατηγορία:Αργεντινοί σκακιστές Κατηγορία:Σκάκι
Garcinia bifasciculata
Η Garcinia bifasciculata, είναι είδος ανθοφόρου φυτού της οικογένειας Κλουσιίδων (Clusiaceae). Βρίσκεται μόνο στην Τανζανία. Απειλείται από την απώλεια βιοτόπων.
Παραπομπές
<div style="">
Πηγές
Κατηγορία:Χλωρίδα της Τανζανίας Κατηγορία:Απειλούμενα φυτά bifasciculata
Βρανιέβιτσι (Μόσταρ)
Το Βρανιέβιτσι (κυριλλικά: Врањевићи) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε 335 κατοίκους.
Εξωτερικοί Σύνδεσμοι
Κατηγορία:Οικισμοί του Μόσταρ
Garcinia brevipedicellata
Η Garcinia brevipedicellata, είναι είδος ανθοφόρου φυτού της οικογένειας Κλουσιίδων (Clusiaceae). Βρίσκεται στο Καμερούν και τη Νιγηρία. Απειλείται από την απώλεια βιοτόπων.
Παραπομπές
<div style="">
Πηγές
Κατηγορία:Χλωρίδα του Καμερούν Κατηγορία:Χλωρίδα της Νιγηρίας Κατηγορία:Ευάλωτα φυτά brevipedicellata
Άγιος Παντελεήμονας Ορεινού Λασιθίου
Ο Άγιος Παντελεήμονας είναι οικισμός της Κοινότητας Ορεινού, της δημοτικής ενότητας (τέως δήμου) Μακρύ Γιαλού, του δήμου Ιεράπετρας, της περιφερειακής ενότητας (τέως νομού) Λασιθίου, στην περιφέρεια Κρήτης, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Σητείας του νομού Λασιθίου, στο γεωγραφικό διαμέρισμα Κρήτης.
Γεωγραφία
Ο Άγιος Παντελεήμονας είναι παράλιος οικισμός στο νότιο τμήμα του νομού Λασιθίου. Βρίσκεται κοντά στους νότιους πρόποδες των ορέων Θρυπτής, πάνω στην επαρχιακή οδό Ιεράπετρας-Σητείας και σε μέσο σταθμικό υψόμετρο 5. Απέχει 53 χλμ. περίπου ΝΑ. του Αγίου Νικολάου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Ορεινού του νομού Λασιθίου. Με το ΦΕΚ 244Α - 04/12/1997 αποσπάστηκε από την κοινότητα Ορεινού και προσαρτήθηκε στον δήμο Μακρύ Γιαλού. Με το ΦΕΚ 87Α - 07/06/2010 αποσπάστηκε από τον δήμο Μακρύ Γιαλού και προσαρτήθηκε στον δήμο Ιεράπετρας.
Πηγές
Κατηγορία:Χωριά του νομού Λασιθίου Κατηγορία:Δήμος Ιεράπετρας
Σπύρος Ταλιαδούρος
Ο Σπύρος Ταλιαδούρος είναι Έλληνας πολιτικός, ο οποίος διετέλεσε Γ΄ Αντιπρόεδρος της Βουλής από το Μάιο έως τον Ιούνιο του 2012, καθώς και υφυπουργός Παιδείας από το 2004 έως το 2009.
Βιογραφικό
Γεννήθηκε στις 26 Μαρτίου 1956 στην Αθήνα. Σπούδασε στη Νομική Σχολή του Εθνικού και Καποδιστριακού Πανεπιστημίου Αθηνών, από όπου έλαβε το πτυχίο του το 1980 και το διδακτορικό του, το 1986. Στο ενδιάμεσο, το 1981, είχε λάβει το μεταπτυχιακό του από το Βασιλικό Κολλέγιο του Πανεπιστημίου του Λονδίνου. Είναι παντρεμένος, και έχει έναν γιό, ενώ ομιλεί αγγλικά και γαλλικά. Έχει ασκήσει δικηγορία, ενώ επίσης έχει διατελέσει Καθηγητής Εμπορικού Δικαίου, στο ΤΕΙ Χαλκίδας. Έχει γράψει δύο βιβλία. Είναι γιός του επίσης πολιτικού, Αθανάσιου Ταλιαδούρου.
Πολιτική σταδιοδρομία
Ο Σπύρος Ταλιαδούρος εκλεγόταν συνεχώς με τη Νέα Δημοκρατία από τις εκλογές του Ιουνίου 1989 έως και αυτές του Ιουνίου το 2012, στην εκλογική περιφέρεια Καρδίτσας. Διετέλεσε υφυπουργός Παιδείας και Θρησκευμάτων, με αρμοδιότητα στη τριτοβάθμια εκπαίδευση, στις κυβερνήσεις του Κώστα Καραμανλή το 2004 και το 2007.
Τη περίοδο από το 1989 έως το 1993, διετέλεσε Γραμματέας του Προεδρείου της Βουλής, ενώ από το 1989 έως το 2014 ήταν μέλος των Διαρκών Επιτροπών Μορφωτικών Υποθέσεων και Ευρωπαϊκών Υποθέσεων της Βουλής. Ακόμη, μεταξύ 1989 και 1993, αλλά και 2000 με 2004 ήταν μέλος της Κοινοβουλευτικής Συνέλευσης της Δυτικοευρωπαϊκής Ένωσης και της Κοινοβουλευτικής Συνέλευσης του Συμβουλίου της Ευρώπης. Τέλος, από το 2010 έως το 2012 ήταν Αντιπρόεδρος της Ειδικής Μόνιμης Επιτροπής Ελληνισμού της Διασποράς του Ελληνικού Κοινοβουλίου.
Κομματικά, κατείχε αρχικά, μεταξύ 1997 και 2000, τη θέση του Αναπληρωτή Γραμματέα Πολιτικού Σχεδιασμού και Προγράμματος και Υπεύθυνος Προγράμματος της Νέας Δημοκρατίας, ενώ μεταξύ 2009 και 2012 τη θέση του Αναπληρωτή Τομεάρχη Πολιτικής Ευθύνης Παιδείας και Θρησκευμάτων.
Εξωτερικοί σύνδεσμοι
Κατηγορία:Έλληνες υφυπουργοί Εθνικής Παιδείας και Θρησκευμάτων Κατηγορία:Βουλευτές Καρδίτσας Κατηγορία:Βουλευτές εκλεγμένοι με τη Νέα Δημοκρατία Κατηγορία:Αντιπρόεδροι της Βουλής των Ελλήνων Κατηγορία:Έλληνες νομικοί
Φραγκίσκος Ιούλιος της Σαξονίας-Λάουενμπουργκ
Βιογραφία
Ήταν ο τρίτος γιος του Φραγκίσκου Β΄, δούκα της Σαξονίας-Λάουενμπουργκ και της Μαρίας των Γουέλφων, κόρης του Ιουλίου δούκα του Μπράουνσβαϊγκ-Λύνεμπουργκ.
Το 1634 απεβίωσε στη Βιέννη σε ηλικία 50 ετών, χωρίς επιζώντες απογόνους. Το 1656 απεβίωσε ο μεγαλύτερος αδελφός Αύγουστος και τον διαδέχθηκε ο τρίτος αδελφός Ιούλιος Ερρίκος.
Οικογένεια
Νυμφεύτηκε το 1620 την Αγνή, κόρη του Φρειδερίκου Α΄, δούκα της Βυρτεμβέργης και είχε τέκνα:
Παραπομπές
Κατηγορία:Οίκος των Ασκάνια
Άγιος Στέφανος Αιτωλοακαρνανίας
Για οικισμούς με το ίδιο όνομα δείτε το λήμμα: Άγιος Στέφανος
Ο Άγιος Στέφανος είναι χωριό του Δήμου Ξηρομέρου στην Αιτωλοακαρνανία. Σύμφωνα με τα στοιχεία της απογραφής του 2011, ο πληθυσμός του ανέρχεται στους 112 μόνιμους κατοίκους.
Γεωγραφία - Ιστορία
Ο Άγιος Στέφανος βρίσκεται ανάμεσα στις λίμνες Αμβρακία και Οζερός. Το χωριό είναι κτισμένο σε υψόμετρο 30 μέτρων, επάνω στην Ε.Ο. Αγρινίου - Άρτας σε απόσταση 24,5 χλμ. ΒΔ. από το Αγρίνιο και 18 χλμ. Ν. - ΝΑ. από την Αμφιλοχία. Σημαντικότερο αξιοθέατο θεωρείται ο βυζαντινός ναός του Αγίου Στεφάνου, που βρίσκεται προς τα ανατολικά του χωριού σε ύψωμα της περιοχής και για τον οποίο δεν προσδιορίζεται η χρονολογία κτίσης του. Είναι εγκαταλελειμμένος από την εποχή της τουρκοκρατίας και αναστηλώθηκε το 1997-1998.
Σύμφωνα με το σχέδιο Καλλικράτης, ο Άγιος Στέφανος μαζί με τον Παππαδάτο και το Ρίβιο αποτελούν την τοπική κοινότητα Παππαδάτου που ανήκει στην δημοτική ενότητα Φυτειών του Δήμου Ξηρομέρου. Ως οικισμός αναγνωρίστηκε επίσημα το 1981 και προσαρτήθηκε στη τότε κοινότητα Παπαδάτου της επαρχίας Βονίτσης και Ξηρομέρου.
Παραπομπές
Κατηγορία:Δήμος Ξηρομέρου Κατηγορία:Χωριά του νομού Αιτωλοακαρνανίας
Βράπτσιτσι
Το Βράπτσιτσι (σερβικά κυριλλικά: Врапчићи) είναι οικισμός της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε 3,499 κατοίκους.
Γεωγραφία
Ο οικισμός ευρίσκεται ολίγον βορειοανατολικά του Μόσταρ, επί της αριστερής όχθης του ποταμού Νέρετβα.
Ιστορία
Εντός του οικισμού, η Οικία της Οικογένειας Τζάμπιτς είναι καταγεγραμμένη εντός του καταλόγου των εθνικών μνημείων της Βοσνίας και Ερζεγοβίνης.
Εξωτερικοί Σύνδεσμοι
Κατηγορία:Οικισμοί του Μόσταρ Κατηγορία:Οικισμοί του Μόσταρ με σερβική πληθυσμιακή πλειοψηφία
Χονγκ Γκιάνγκ
Το Χονγκ Γκιάνγκ (βιετναμέζικα: Hồng Giang) είναι μια κοινότητα (xã) και το χωριό στην επαρχία Λουκ Νγκαν, στην περιφέρεια Μπακ Γκιάνγκ στο Βιετνάμ. Βρίσκεται στο βορειοανατολικό μέρος της χώρας.
Παραπομπές
Κατηγορία:Σφάλματα προτύπου Webarchive Κατηγορία:Πόλεις του Βιετνάμ
Κύπελλο Ελλάδας πετοσφαίρισης γυναικών 2001-2002
Το Κύπελλο Ελλάδας πετοσφαίρισης γυναικών 2001−2002 ήταν το τέταρτο στην ιστορία. Στις δύο πρώτες φάσεις συμμετείχαν οι ομάδες της Α2, ενώ οι ομάδες της Α1 εισήλθαν στη διοργάνωση από τη Γ' φάση. Ήταν η τελευταία διοργάνωση μέχρι τη σαιζόν 2009-2010 στην οποία μετείχαν ομάδες της Α2, καθώς από την επόμενη σαιζόν και για πέντε χρόνια η διοργάνωση έγινε υπό τη μορφή φάιναλ−8. Κυπελλούχος αναδείχθηκε ο ΖΑΟΝ. Αυτός ήταν ο πρώτος τίτλος της ομάδας μετά το Πανελλήνιο πρωτάθλημα του 1981.
Α' φάση
3 Νοεμβρίου 2001
Β' φάση
10 Νοεμβρίου 2001
Γ' φάση
28 Νοεμβρίου 2001
Προημιτελικοί
30 Ιανουαρίου 2002
Τελική φάση
'''Φάιναλ−4, Εύοσμος, 22 και 23 Φεβρουαρίου 2002
Τελικός
23 Φεβρουαρίου 2002
Πηγές
2001 2002 Κυπελλο Ελλαδας Πετοσφαιρισης Γυναικων 2001 2002 Κυπελλο Ελλαδας Πετοσφαιρισης Γυναικων 2001 2002
Τοσκανική γλώσσα
Η τοσκανική γλώσσα (lingua toscana) ή τοσκανική διάλεκτος (dialetto toscano) είναι μια λατινογενής διάλεκτος που ομιλείται στην Τοσκάνη της Ιταλίας, στην οποία έχει στηριχθεί η επίσημη Ιταλική γλώσσα.
Η πρώτη σημαντική λογοτεχνική συμβολή στην τοσκανική διάλεκτο χρονολογείται τον 13ο-14ο αιώνα με τα έργα των Δάντη Αλιγκέρι, Πετράρχη και Βοκκάκιου, και αργότερα στο 16ο αιώνα από τους Νικολό Μακιαβέλι και Φραντσέσκο Γκουτσιαρντίνι, που ανέδειξαν την τοσκανική διάλεκτο ως "λογοτεχνική γλώσσα" της ιταλικής χερσονήσου.
Πηγές
Κατηγορία:Ιταλικές γλώσσες Κατηγορία:Τοσκάνη
Κύπελλο Ελλάδας υδατοσφαίρισης ανδρών 2017
Το Κύπελλο Ελλάδος πόλο ανδρών της περιόδου 2016-17 διεξήχθη με τη συμμετοχή οκτώ ομάδων, όλες από την Α1 κατηγορία. Κυπελλούχος αναδείχθηκε η Βουλιαγμένη για 4η φορά στην ιστορία της.
18ο Final Four
Διεξήχθη στις 19 και 20 Μαΐου 2017 στο Δημοτικό Κολυμβητήριο «Παύλος Μπακογιάννης» του Καρπενησίου.
Πηγή
Κατηγορία:Κύπελλο Ελλάδος υδατοσφαίρισης ανδρών Κατηγορία:Υδατοσφαίριση το 2017
Βρντι
Το Βρντι (κυριλλικά: Врди) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε 104 κατοίκους.
Γεωγραφία
Το χωριό βρίσκεται πλησίον της δεξιάς όχθης του ποταμού Νέρετβα.
Εξωτερικοί Σύνδεσμοι
Κατηγορία:Οικισμοί του Μόσταρ Κατηγορία:Οικισμοί του Μόσταρ με κροατική πληθυσμιακή πλειοψηφία
Στεφάν Ντεμπικί
Ο Στεφάν Ντεμπικί (γαλλικά: Stefan Dembicki, 15 Ιουλίου 1913–23 Σεπτεμβρίου 1985) ήταν Γάλλος ποδοσφαιριστής πολωνικής καταγωγής. Ένας εξαιρετικός σκόρερ, έγινε παγκόσμια γνωστός για το ρεκόρ των 16 τερμάτων σε ένα αγώνα επαγγελματικού ποδοσφαίρου που διατηρήθηκε ως ρεκόρ κόσμου μέχρι το 2014.
Βιογραφία
Ο Στεφάν Ντεμπικί γεννήθηκε σε μία συνοικία του Ντόρτμουντ στη Γερμανία από Πολωνούς μετανάστες, οι όποιοι στη συνέχεια μετακόμισαν στη Βόρεια Γαλλία και συγκεκριμένα στην πόλη Λανς, με τον πατέρα να εργάζεται ως ανθρακωρύχος. Ο Στεφάν εγγράφηκε και αυτός σε ανθρακωρυχείο ως ηλεκτρολόγος σε ηλικία 13 ετών. Αγωνιζόμενος ως κεντρικός επιθετικός, είχε ύψος 1,72 μέτρα και βάρος 78 κιλά αλλά ήταν γρήγορος παίκτης που ξεκίνησε αργά το ποδόσφαιρο εντασσόμενος στη δεύτερη ομάδα της ΡΚ Λανς το 1935. Διακρίθηκε ιδιαίτερα για την εκρηκτικότητάς, τη μαχητικότητα, τα δυνατά αριστερά του σουτ και την επόμενη χρονιά εντάσσεται στην πρώτη ομάδα που αγωνίζεται στη δεύτερη κατηγορία του γαλλικού πρωταθλήματος, έχοντας μόλις αποκτήσει τη γαλλική υπηκοότητα. Απέκτησε το προσωνύμιο Στάνις (Stefan Stanis ) από τον Άγγλο προπονητή της ομάδας, επίθετο με το οποίο αναφέρεται συχνά στη βιβλιογραφία.
Το 1937 ο σύλλογος ανέβηκε στην πρώτη κατηγορία, ο Ντεμπικί καθιερώθηκε άμεσα και ήταν ο πρώτος σκόρερ της ομάδας για τα δύο επόμενα χρόνια. Όταν ξέσπασε ο Δεύτερος Παγκόσμιος Πόλεμος το πρωτάθλημα διακόπηκε, κατατάχθηκε στον γαλλικό στρατό αλλά συνελήφθη από τους Γερμανούς και φυλακίστηκε το 1940. Επανήλθε στην ενεργό δράση τη σεζόν 1941–42 με εντυπωσιακό τρόπο: σημείωσε 47 γκολ στο πρωτάθλημα, επίδοση που είναι η καλύτερη στην ιστορία του γαλλικού ποδοσφαίρου (ανεπίσημο ρεκόρ) και άλλα 19 στο Κύπελλο. Η επόμενη σεζόν 1942–43 ήταν ακόμα καλύτερη με τον τίτλο του πρωταθλήματος Βόρειας Ζώνης, του πρώτου σκόρερ με 43 γκολ σε 30 αγώνες και ένα ρεκόρ κόσμου: στις 11 Δεκεμβρίου 1942 σε αγώνα του Κυπέλλου με αντίπαλο την Ομπί Αστουρί (Auby-Asturies, αποτέλεσμα 32–0) σημείωσε 16 γκολ, επίδοση που έμεινε ως ρεκόρ κόσμου για το επαγγελματικό ποδόσφαιρο μέχρι το 2014 (είχε ισοφαριστεί το 2007 ). Η επίδοση έχει αναγνωριστεί από το Βιβλίο Γκίνες. Εκείνη τη χρονιά σημείωσε 26 γκολ στο Κύπελλο και συνολικά 76 τέρματα σε επίσημους αγώνες. Κατά τη διάρκεια της σεζόν 1943–44, ενσωματώθηκε όπως πολλοί από τους συμπαίκτες του στη βραχύβια ομοσπονδιακή ομάδα Λενς Αρτουά που δημιουργήθηκε από το καθεστώς του Βισύ. Σκόραρε 41 γκολ σε 29 παιχνίδια πρωταθλήματος και η ομάδα του κέρδισε το Γαλλικό Ομοσπονδιακό Πρωτάθλημα. Μετά τον πόλεμο συνέχισε με τη φανέλα της Λανς μέχρι το 1949, και έφτασε με τον σύλλογο στον τελικό του Κυπέλλου το 1948 (10 Μαΐου και μπροστά σε 60.000 θεατές), όπου τα δύο γκολ που σημείωσε δεν ήταν αρκετά για τη νίκη με αντίπαλο την Λιλ (αποτέλεσμα 2–3). Ένας τραυματισμός στα 36 χρόνια του τον υποχρέωσε να αγωνιστεί μόνο για ένα ακόμα χρόνο στην ερασιτεχνική ΡΚ Αράς.
Παρά την ιδιαίτερη ικανότητά του στο σκοράρισμα, δεν αγωνίστηκε ποτέ με την πρώτη Εθνική Γαλλίας. Αγωνίστηκε σε 5 αγώνες με την δεύτερη και τρίτη Εθνική σημειώνοντας 4 γκολ όπως και με την εθνική Ενόπλων. Υπάρχουν ελλειπή στοιχεία για τη στατιστική της καριέρας του, αλλά εκτιμάται ότι σημείωσε τουλάχιστον 81 γκολ σε 49 αγώνες Κυπέλλου και τουλάχιστον 352 σε 317 επίσημους αγώνες.
Μετά την αποχώρησή του από την ενεργό δράση συνέχισε τη δουλειά του στο ανθρακωρυχείο μέχρι το 1968, ενώ παράλληλα άνοιξε και κατάστημα με είδη καπνού.
Εξωτερικοί σύνδεσμοι
Κατηγορία:Γάλλοι ποδοσφαιριστές Κατηγορία:Ποδοσφαιριστές ΡΚ Λανς Κατηγορία:Ποδοσφαιριστές Λιγκ 1 Κατηγορία:Επιθετικοί ποδοσφαιριστές
Μιχαήλ ο Σύγκελλος και Ομολογητής
Ο Μιχαήλ ο Σύγκελλος και Ομολογητής έζησε τον 8ο με 9ο αιώνα μ.Χ. Είναι άγιος της Ορθόδοξης Εκκλησίας.
Βίος
Ο Μιχαήλ ο Σύγκελλος γεννήθηκε στα Ιεροσόλυμα περί το 761. Ο ίδιος στις επιστολές του αυτοπροσδιορίζεται περσογενής, κάτι που υποδηλώνει πως είχε προγόνους περσικής καταγωγής. Σε νεαρή ηλικία εκάρη αναγνώστης. Μετά τον θάνατο του πατέρα του διένειμε την πατρική περιουσία του, εγκατέστησε τη μητέρα και τις αδελφές του σε γυναικεία μονή και περί το 786 εγκαταστάθηκε στη μονή του Αγίου Σάββα. Μετά δώδεκα χρόνια παραμονής εκεί χειροτονήθηκε από τον Θωμά Α΄ Ιεροσολύμων πρεσβύτερος. Ωστόσο ο ίδιος επέστρεψε στην Λαύρα της άσκησής του. Λόγω της φήμης που είχε αποκτήσει από τα ασκητικά κατορθώματά του και των εκκλησιαστικών ποιητικών συνθέσεών του ο Πατριάρχης τον μετακίνησε στην μονή των Σπουδαίων προχειρησάμενος αυτόν Σύγκελλο. Όταν προέκυψε το θέμα του Filioque, ο Πάπας Ρώμης ζήτησε τη συνδρομή του Θωμά Ιεροσολύμων για την καταπολέμηση της αίρεσης αυτής. Τελικά ο Πατριάρχης συμφώνησε να συμπεριλφθεί και ο Μιχαήλ ο Σύγκελλος στην αποστολή προς την Ρώμη. Παράλληλα έλαβε την εντολή να σταματήσουν στην βυζαντινή πρωτεύουσα με σκοπό να εγχειρίσουν στον αυτοκράτορα Λέων Ε΄ και τον Θεόδοτο επιστολές καταδικαστικές της εικονομαχίας. Ο αυτοκράτορας όμως εξοργίστηκε από το περιεχόμενο των επιστολών και φυλάκισε τα μέλη της αποστολής και τον Μιχαήλ Σύγκελλο. Ο Μιχαήλ Β´ μετά από έξι χρόνια κράτησης του Μιχαήλ τον εξόρισε σε μοναστήρι του Ολύμπου της Προύσας. Το 834, επί Θεοφίλου, ανακλήθηκε από την εξορία και κλείστηκε στη φυλακή του Πραιτωρίου Το 842 τελικά απελευθερώθηκε, και ο Πατριάρχης Μεθόδιος Α΄ τον αποκατέστησε διορίζοντάς τον ηγούμενο στη Μονή της Χώρας. Η Εκκλησία τιμά τη μνήμη του στις 18 Δεκεμβρίου, αν και αυτός πέθανε στις 4 Ιανουαρίου.
Πηγές
Μιχαηλ Συγκελλος
Surfcasting
Ο όρος surfcasting χρησιμοποιείται από τους ψαράδες της παράκτιας αλιείας και υποδηλώνει ψάρεμα με καλάμι από την ακτή με αντίξοες καιρικές συνθήκες, έντονο αέρα και μεγάλο κυματισμό, συνήθως κόντρα στον άνεμο. Υπό αυτές τις καιρικές συνθήκες τα ψάρια επωφελούνται βρίσκοντας τροφή εκεί που τα κύματα αρχίζουν και σκάνε στον πυθμένα της θάλασσας και με αυτό τον τρόπο ανακατεύουν τον βυθό αποκαλύπτοντας την όποια τροφή βρίσκεται κρυμμένη μέσα του.
Για να επιτευχθεί η ρίψη δολώματος (τεχνητού η ζωντανού) στο καθορισμένο σημείο που σκάνε τα κύματα, πολλές φορές με κόντρα άνεμο, θα πρέπει να χρησιμοποιηθούν μεγάλα βαρίδια πάνω σε ειδικές αεροδυναμικές αρματωσιές. Αυτό δεν συμβαίνει στην περίπτωση του τεχνικού δολώματος, όπου εκεί το ίδιο το δόλωμα λειτουργεί σαν βαρίδι. Για την επίτευξη αυτή χρησιμοποιείται εξειδικευμένος εξοπλισμός (καλάμια, μηχανισμοί), όπου με συγκεκριμένες τεχνικές ρίψεων επιτυγχάνεται το βέλτιστο αποτέλεσμα.
Κατηγορία:Αλιεία
Ρίβιο Αιτωλοακαρνανίας
Το Ρίβιο είναι χωριό του Δήμου Ξηρομέρου στην Αιτωλοακαρνανία.
Γεωγραφία - Ιστορία
Το Ρίβιο βρίσκεται δίπλα και ανατολικά της λίμνης Αμβρακία. Το χωριό είναι κτισμένο επάνω στην ΕΟ Αγρινίου - Άρτας σε απόσταση 27 χλμ. ΒΔ. από το Αγρίνιο και 14,5 χλμ. Ν.-ΝΑ. από την Αμφιλοχία. Η ονομασία του προέρχεται από την παλιά ονομασία της Αμβρακίας, η οποία αναφερόταν στην αρχαιότητα και ως Ρίβιο ή Λιμναία. Σημαντικότερο αξιοθέατο θεωρείται ο βυζαντινός ναός του Αγίου Στεφάνου, που βρίσκεται προς τα νοτιοανατολικά του χωριού σε ύψωμα της περιοχής και για τον οποίο δεν προσδιορίζεται η χρονολογία κτίσης του. Είναι εγκαταλελειμένος από την εποχή της τουρκοκρατίας και αναστηλώθηκε το 1997-1998. Σύμφωνα με το σχέδιο Καλλικράτης, μαζί με τον Παππαδάτο και τον Άγιο Στέφανο αποτελούν τη τοπική κοινότητα Παππαδάτου που ανήκει στην δημοτική ενότητα Φυτειών του Δήμου Ξηρομέρου και σύμφωνα με την απογραφή του 2011 έχει 190 κατοίκους. Ως οικισμός αναγνωρίστηκε το 1940 και προσαρτήθηκε στη τότε κοινότητα Παπαδάτου.
Παραπομπές
Κατηγορία:Δήμος Ξηρομέρου Κατηγορία:Χωριά του νομού Αιτωλοακαρνανίας
Γκούσταβ Μάχατυ
Ο Γκούσταβ Μάχατυ (1901-1963) υπήρξε Τσέχος ηθοποιός και σκηνοθέτης του κινηματογράφου.
Βιογραφία
Γεννήθηκε στις 9 Μαρτίου 1901 στην Πράγα. Ο πατέρας του ήταν γενικός διευθυντής της βιομηχανίας αυτοκινήτων Σκόντα. Από μικρός ήρθε σε επαφή με τον κινηματογράφο. Στα χρόνια του πρώτου παγκοσμίου πολέμου δούλεψε ως πιανίστας παίζοντας ζωντανά τον μουσικό υπόβαθρο στις παραστάσεις του βωβού κινηματογράφου στο σινεμά «Filmtheater» στην Πράγα. Πραγματοποίησε τον πρώτο του ρόλο ηθοποιίας το 1918, και ένα χρόνο αργότερα, το 1919 σκηνοθέτησε το πρώτο του έργο. Ταξίδεψε στο Χόλιγουντ στις αρχές της δεκαετίας του 1920 και δούλεψε ως βοηθός σκηνοθέτη κοντά στον Ντέιβιντ Γουόρκ Γκρίφιθ και τον Έριχ φον Στρόχαϊμ. Επέστρεψε στην Πράγα και σπούδασε, αποφοιτώντας με τον τίτλο του διδάκτωρ της φιλοσοφίας. Το 1950 εγκαταστάθηκε στο Μόναχο και απεβίωσε εκεί στις 14 Δεκεμβρίου 1963.
Ολγκά Ζωρζ-Πικό
Η Όλγα Ζωρζ Πικό (γαλλικά: Olga Georges-Picot), 6 Ιανουαρίου 1940- 19 Ιουνίου 1997), ήταν Γαλλίδα ηθοποιός.
Βιογραφία
Η Ζωρζ Πικό γεννήθηκε στη Σαγκάη, κατά την διάρκεια της Ιαπωνικής Κατοχής και ήταν η κόρη του Guillaume Georges-Picot, γάλλου πρεσβευτή στην Κίνα και της ρωσίδας μητέρας της Anastasia Vyacheslavovna Mironovich. Παρακολούθησε μαθήματα στο Διεθνές Σχολείο της Γενεύης στις αρχές της δεκαετίας του '50 μαζί με την αδελφή της. Παρακολούθησε επίσης το Γαλλικό λυκείο στη Νέα Υόρκη (Τάξη του 1958).
Η Ζωρζ-Πικό επάσχε από σοβαρή κατάθλιψη, και την Πέμπτη 19 Ιουνίου 1997 στο Παρίσι όπου διέμενε, πήδηξε από τον 5ο όροφο μιας πολυκατοικίας στον ποταμό Σηκουάνα και σκοτώθηκε.
Εξωτερικοί σύνδεσμοι
Κατηγορία:Γαλλίδες ηθοποιοί κινηματογράφου Κατηγορία:Αυτόχειρες καλλιτέχνες
Ρικκάρντο Τίσσι
Ο Riccardo Tisci (Italian pronunciation: [rikˈkardo ˈtiʃʃi]) γεννήθηκε το 1974 και είναι Ιταλός σχεδιαστής μόδας. Σπούδασε στην Ιταλία στο Design Istituto d'Arte Applicata στο Cantù μέχρι την ηλικία των 17 ετών και στη συνέχεια αποφοίτησε από την Central Saint Martins Academy του Λονδίνου το 1999. Το 2005, δόθηκε στον Tisci ο τίτλος του δημιουργικού διευθυντή για την γυναικεία Haute Couture κολεξίον και τις ready-to-wear κολεξιόν του οίκου Givenchy Women's. Τον Μάιο του 2008 ορίστηκε επίσης υπεύθυνος την αντρικής κολεξιόν και σχεδιαστής αξεσουάρ στο τμήμα ανδρών του οίκου Givenchy. Τον Μάρτιο του 2018, ανακοινώθηκε ότι είχε διοριστεί επικεφαλής δημιουργικός διευθυντής της Burberry, διαδέχοντας τον Christopher Bailey.
Η φαινομενική γοητεία του Tisci με γοτθικές πινελιές (σκούρα, αδύνατα φορέματα για την πτώση της ραπτικής) και μινιμαλισμός στην εποχή του διαστήματος (ένα ready-to-wear σόου με λευκά ντυμένα μοντέλα που μετακινούνται γύρω από μια στείρα λευκή σφαίρα) επέστησε νέα προσοχή στη μάρκα Givenchy. Οι κριτικές και η παραγωγή μέχρι στιγμής ήταν μικτές και ασυνεπείς, πολλοί, συμπεριλαμβανομένων των κριτικών της μόδας (όπως η Cathy Horyn των The New York Times και το Suzy Menkes του International Herald Tribune ) έχουν εκφράσει τις εννοιολογικές του τάσεις, καθώς και την μέλλοντική του δυνατότητα ανανέωσης της μάρκας Givenchy και έγχυση της με την ακρίβεια και τη φαντασία του.
Βιογραφία
Μετά την αποφοίτησή του από το Central Saint Martins College of Art and Design του Λονδίνου το 1999, ο Tisci εργάστηκε για εταιρείες όπως η Puma και η Coccapani πριν υπογράψει ένα τριετές συμβόλαιο με την Ruffo Research, μια εταιρεία που βοήθησε στην έναρξη της σταδιοδρομίας πολλών σχεδιαστών μόδας, όπως η Σοφία Κοκοσαλάκη. Ο Tisci ανέφερε σε μια συνέντευξή του ότι θα ήθελε να συνεργαστεί με μια ιρανική μάρκα, αν και δεν είναι γνωστό πόσο ρεαλιστική είναι η επιθυμία του.
Μετά τη λήξη της σύμβασής του τον Ιούλιο του 2004, ο Tisci πέρασε χρόνο ζώντςα στην Ινδία, όπου άρχισε να εργάζεται στη δική του συλλογή. Τον Σεπτέμβριο του 2004, κατά τη διάρκεια της εβδομάδας μόδας του Μιλάνου, ο Tisci έκανε το ντεμπούτο του στην πρώτη του συλλογή Riccardo Tisci για το φθινόπωρο 2005/2006 σε μια παράσταση εκτός ημερολογίου. Η γραμμή του Tisci δημιούργησε ιδιαίτερη προσοχή, και λίγο αργότερα, διορίστηκε από τον οίκο Givenchy στη θέση του δημιουργικού σκηνοθέτη και έκανε την ακόλουθη δήλωση: «Είμαι πολύ χαρούμενος που συμμετέχω στην Givenchy και είμαι πολύ περήφανος που μπόρεσα να μεταφέρω το όραμά μου σε αυτό το διάσημο γαλλικό σπίτι υψηλής ραπτικής, του οποίου η ιστορία με εμπνέει ".
Givenchy
Τον Φεβρουάριο του 2005, ο Tisci διορίστηκε ως δημιουργικός διευθυντής της σειράς υψηλής ραπτικής, ready-to-wear και αξεσουάρ για το οίκο Givenchy. Ο Gobbetti, που έφερε στον οίκο Givenchy τον COO της LVMH Antonio Belloni και τον CEO της Givenchy, Marco Gobbetti, χαρακτήρισε τον Tisci «τέλεια προσθήκη για εμάς. . . Αυτός [Tisci] έχει μια κομψότητα που είναι πολύ σύγχρονη, πολύ σύγχρονη και ρομαντική ταυτόχρονα ".
Ο Tisci παρουσίασε την πρώτη του συλλογή Givenchy haute couture τον Ιούλιο του 2005 κατά τη διάρκεια της εβδομάδας μόδας στο Παρίσι.
Τον Φεβρουάριο του 2017 ο Tisci παραιτήθηκε ως δημιουργικός διευθυντής της Givenchy,δηλώντας "Θέλω τώρα να επικεντρωθώ στα προσωπικά μου ενδιαφέροντα και πάθη."
Στυλ
Σε αντίθεση με τους σχεδιαστές πριν από αυτόν που διαδέχθηκε τον ίδιο τον κ. Givenchy, ο Tisci είχε ιδιαίτερη επιτυχία στην υψηλή ραπτική, όπου ισχυρίζεται: «Όταν έφτασα είχαμε πέντε πελάτες. Τώρα έχουμε 29 ". Οι παρουσιάσεις των συλλογών στις πασαρέλες του Riccardo Tisci είναι εξαιρετικά στιλιστικές από άποψη αρχιτεκτονικής και χώρου. Ο Tisci λέει: «Ο τρόπος εμφάνισής μου είναι πολύ μελαγχολικός. . . Λατρεύω τον ρομαντισμό και τον αισθησιασμό ".
Ο Tisci, υπό τον οίκο Givenchy, σχεδίασε τα κοστούμια για το περιοδικό Sticky & Sweet Tour της Madonna το 2008, ακολουθώντας τους Jean Paul Gaultier και Dolce &amp;amp; Gabbana. Το 2009, για το encore της περιοδείας σχεδίασε ένα άλλο κοστούμι για το τραγούδι έναρξης της περιοδείας Candy Shop.
Για τη συλλογή Givenchy Fall-Winter 2010, συμπεριέλαβε ένα νέο μοντέλο, τη Lea T, μια τρανσέξουαλ από τη Βραζιλία, την επί μακρόν προσωπική του βοηθό.
Συνεργασίες
Καθ 'όλη τη διάρκεια της καριέρας του, οι πολυάριθμες συνδέσεις και σχέσεις του Tisci του επέτρεψαν να συνεργαστεί με γνωστούς καλλιτέχνες σε διάφορα έργα:
Το ιταλικό μοντέλο Mariacarla Boscono εμφανίζεται συχνά στις εκπομπές και τις διαφημιστικές του εκστρατείες, πιθανώς λόγω του γεγονότος ότι ο Tisci είχε μια φιλία μαζί της από πριν από τις μέρες του στον οίκο Givenchy. Ο Tisci συνεργάστηκε επίσης με τους αμερικανούς ράπερς Jay-Z και Kanye West για να δημιουργήσουν το εξώφυλλο για το Watch the Throne, καθώς και τα εξώφυλλα για τα singles H • A • M και Otis. Τώρα πρόσφατα συνεργάστηκε ξανά με τον Kanye West για την ετικέτα GOOD Music στο άλμπουμ τους Cruel Summer.
Εξωτερικοί σύνδεσμοι
Κατηγορία:Ιταλοί σχεδιαστές μόδας Κατηγορία:Σελίδες με μη επιθεωρημένες μεταφράσεις
Μάρβιν Ογκουνσίπε
Ο Μάρβιν Ογκουνσίπε (γεννήθηκε στις 26 Φεβρουαρίου 1996) είναι Αυστριακός επαγγελματίας καλαθοσφαιριστής της Μπάγερν Μονάχου του Γερμανικού Πρωταθλήματος. Έχει γερμανική υπηκοότητα από το 2018.
Επαγγελματική σταδιοδρομία
Πριν υπογράψει με την Μπάγερν Μονάχου το 2014, ο Ογκουνσίπε έπαιζε με τη Βιένα ΝΣ Τίμπεργουλβς. Ο Ογκουνσίπε έκανε την πρώτη συμμετοχή του για την Μπάγερν στις 12 Φεβρουαρίου 2017, σε μία νίκη με 56–80 επί της Άλμπα Βερολίνου στην οποία σημείωσε 2 πόντους.
Ο Ογκουνσίπε στάλθηκε δανεικός στους Χάμπουργκ Τάουερς για την περίοδο 2019-20.
Στις 11 Μαΐου 2020, δόθηκε δανεικός στην Κράιλσχαϊμ Μέρλινς για τα πλέι οφ της χρονιάς 2019–20.
Στις 17 Αυγούστου 2020, δόθηκε ξανά δανεικός στην Χάμπουργκ Τάουερς για έναν ακόμη χρόνο.
Στις 9 Ιουλίου 2021, η Μπάγερν Μονάχου ανακοίνωσε ότι ο Μάρβιν Ογκουνσίπε θα επέστρεφε στην Μπάγερν Μονάχου μετά τον δανεισμό του.
Παραπομπές
Κατηγορία:Καλαθοσφαιριστές Χάμπουργκ Τάουερς Κατηγορία:Καλαθοσφαιριστές Μπάγερν Μονάχου Κατηγορία:Καλαθοσφαιριστές Κράιλσχαϊμ Μέρλινς Κατηγορία:Σελίδες με μη επιθεωρημένες μεταφράσεις
Σαούλ Νίγκεθ
Συλλογική καριέρα
Γεννημένος στο Έλτσε, Αλικάντε, Βαλενθιανική Κοινότητα, ο Σαούλ μετακόμισε στη Μαδρίτη το 2008 σε ηλικία κάτω των 14. Έκανε το ντεμπούτο του τη σεζόν 2010-11, με την Ατλέτικο Μαδρίτης Β' στην τρίτη κατηγορία. Πέτυχε το πρώτο του γκολ σε μια 3-1 εκτός έδρας νίκη εναντίον της Εξτρεμαδούρα στις 10 Απριλίου 2011, το μοναδικό του στην αγωνιστική περίοδο.
Το καλοκαίρι του 2011, ο Σαούλ μπήκε στην πρώτη ομάδα της Ατλέτικο για την προετοιμασία. Στις 10 Ιουλίου, σκόραρε δύο φορές σε μια φιλική νίκη 19-1 εναντίον της Αρκανχέλ.
Στις 8 Μαρτίου 2012, σε ηλικία μόλις 17 ετών και 108 ημερών, ο Σαούλ έκανε το επίσημο ντεμπούτο του με την πρώτη ομάδα της Ατλέτι, παίζοντας τα τελευταία έξι λεπτά σε ένα παιχνίδι για το ΟΥΕΦΑ Γιουρόπα Λιγκ εναντίον της  Μπεσίκτας (3-1 εντός έδρας νίκη, 6-1 νίκη συνολικά). Η δεύτερη εμφάνιση του ήρθε στις 20 Σεπτεμβρίου, και πάλι ως αλλαγή στο Γιουρόπα Λιγκ, ενάντια στη Χαποέλ Τελ Αβίβ. Τρεις ημέρες αργότερα σκόραρε και τα δύο γκολ για την Ατλέτικο Β, σε μια 2-1 εκτός έδρας νίκη στο ντέρμπι με τη Ρεάλ Μαδίτης Γ'.
Ο Σαούλ έκανε το ντεμπούτο του στη Πριμέρα Ντιβιζιόν στις 21 Απριλίου 2013, παίζοντας δύο λεπτά σε μια 1-0 νίκη στη Σεβίλλη και αντικαθιστώντας τον συμπαίκτη του Κόκε, ο οποίος ήταν στις ακαδημίες της Ατλέτικο. Πάλι από τον πάγκο, έκανε τη δεύτερη εμφάνιση του σε αγώνα πρωταθλήματος με την κύρια ομάδα στις 4 Μαΐου, εναντίον της Ντεπορτίβο Λα Κορούνια.
Στις 21 Ιουλίου 2013, υπέγραψε με τη Ράγιο Βαγιεκάνο σε μια συμφωνία για δανεισμό για μια αγωνιστική περίοδο. Μετά την επιστροφή του, εμφανίστηκε και στα δύο παιχνίδια του Κυπέλλου Ισπανίας 2014, στα οποία η Ατλέτικο Μαδρίτης κέρδισε τη Ρεάλ Μαδρίτης.
Στο ντέρμπι της Μαδρίτης, στις 7 Φεβρουαρίου 2015, ο Σαούλ αντικατέστησε τον τραυματισμένο Κόκε μετά από δέκα λεπτά και σκόραρε δεύτερο γκολ της ομάδας του λίγο μετά με ένα ψαλιδάκι, σε μια νίκη 4-0. Από την αγωνιστική περίοδο 2015-16 και μετά, μετά την αποχώρηση του Μάριο Σουάρες και τον τραυματισμό του Τιάγκο Μέντες, έγινε ένα απαραίτητο στοιχείο στο κέντρο για τον προπονητή του, Ντιέγκο Σιμεόνε.
Στις 27 Απριλίου 2016, ο Σαούλ έπαιξε 85 λεπτά, στον πρώτο αγωνα από τα ημιτελικά του ΟΥΕΦΑ Τσάμπιονς Λιγκ εναντίον της Μπάγερν Μονάχου, και, επίσης, σκόραρε το μοναδικό γκολ στο Βιθέντε Καλντερόν μετά από ατομική προσπάθεια.
Διεθνής καριέρα
Ο Σαούλ απέκτησε 47 συμμετοχές για όλα τα επίπεδα νέων εθνικών ομάδων με την Ισπανία. Στις 26 Μαΐου 2015, ήταν στην ομάδα ανδρών για ένα φιλικό με την Κόστα Ρίκα και έναν αγώνα προκριματικών Ευρωπαϊκού Πρωταθλήματος με τη Λευκορωσία, αλλά δεν έκανε το ντεμπούτο του σε αυτή την περίσταση. Ο Σαούλ, ο Σέρχιο Ρίκο και ο Λούκας Βάσκεθ ήταν οι τρεις παίκτες χωρίς συμμετοχή στην προσωρινή ομάδα για το τελικό τουρνουά στη Γαλλία, αλλά τελικά δεν συμπεριλήφθη στην τελική αποστολή, μαζί με τον Ίσκο.
Παραπομπές
Κατηγορία:Μέσοι ποδοσφαιριστές Κατηγορία:Ποδοσφαιριστές Ατλέτικο Μαδρίτης Β Κατηγορία:Ποδοσφαιριστές Ατλέτικο Μαδρίτης Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Ράγιο Βαγιεκάνο Κατηγορία:Ποδοσφαιριστές Εθνικής Ισπανίας Κ21 Κατηγορία:Ισπανοί ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Παίκτες νικητές ΟΥΕΦΑ Γιουρόπα Λιγκ
Αταξινόμητη γλώσσα
Μια αταξινόμητη γλώσσα είναι μια γλώσσα που δεν έχει τεκμηριωμένη γενετική σύνδεση με κάποια άλλη γλώσσα. Οι γλώσσες δεν μπορούν να ταξινομηθούν για διάφορους λόγους, κυρίως λόγω της έλλειψης αξιόπιστων δεδομένων ωστόσο μερικές φορές μια γλώσσα μπορεί να καταστεί αταξινόμητη από μια τέτοια ένταση γλωσσικής αλληλεπίδρασης, ικανή να οδηγήσει το λεξιλόγιο και τη μορφολογία της γλώσσας σε διαφορετικές κατευθύνσεις καθιστώντας δύσκολο την εύρεση της προγονικής μορφής της γλώσσας. Ορισμένες ελάχιστα γνωστές εξαφανισμένες γλώσσες, όπως οι Γκουτιάν και Κακάν, δεν μπορούν να ταξινομηθούν και είναι απίθανο να ενταχθούν σε κάποια γλωσσική οικογένεια.
Μια υποτιθέμενη αταξινόμητη γλώσσα μπορεί να αποδειχθεί ότι δεν είναι καν γλώσσα ή έστω κάποια διακριτή διάλεκτος, αλλά μόνο κάποιο όνομα οικογένειας, φυλής ή χωριού, ή ένα εναλλακτικό όνομα για ένα λαό ή γλώσσα που ταξινομοποιείται.
Εάν δε βρεθεί γενετική σχέση μιας γλώσσας με άλλη γλώσσα μετά από σημαντική τεκμηρίωση της γλώσσας και σύγκριση με άλλες γλώσσες και οικογένειες, όπως για παράδειγμα με τα βασκικά στην Ευρώπη, μια τέτοια γλώσσα θα θεωρηθεί ως απομονωμένη. Αυτό σημαίνει ότι ταξινομείται ως γλωσσική οικογένεια από μόνη της. Έτσι, μια αταξινόμητη γλώσσα μπορεί να ταξινομηθεί εφόσον υπάρξει περισσότερο διεξοδική έρευνα και βρεθεί καλύτερη τεκμηρίωση. Οι εξαφανισμένες αταξινόμητες γλώσσες για τις οποίες υπάρχουν λίγα διαθέσιμα δεδομένα θα παραμείνουν προφανώς αταξινόμητες επ'αόριστον, εκτός αν βρεθούν χαμένα έγγραφα ή κάποιος πληθυσμός που μιλά ακόμη αυτή τη γλώσσα.
Παραπομπές
Κατηγορία:Γλωσσολογία
Πάουλ Τσίπσερ
Ο Πάουλ Βίκτορ Λούις Ζίπσερ (γεννήθηκε στις 18 Φεβρουαρίου 1994) είναι Γερμανός επαγγελματίας καλαθοσφαιριστής της Μπάγερν Μονάχου του Γερμανικού Πρωταθλήματος (BBL) και της Ευρωλίγκας. Με ύψος 2,03 μέτρων, παίζει στη θέση του σμολ φόργουορντ. Επιλέχθηκε από τους Σικάγο Μπουλς με την 48η συνολική επιλογή στο ντραφτ του 2016 του ΝΒΑ.
Γερμανία (2010–2016)
Ο Ζίπσερ ξεκίνησε την επαγγελματική του σταδιοδρομία στη γενέτειρά του με την USC Χάιντελμπεργκ το 2010. Την περίοδο 2011–12, είχε μέσο όρο 7,9 πόντους, 3 ριμπάουντ και 1,2 ασίστ ανά αγώνα. Αγωνίστηκε σε μόλις δύο παιχνίδια για τη Χαϊδελβέργη τη χρονιά 2012-13 λόγω τραυματισμού. Στις 18 Ιανουαρίου 2013, υπέγραψε τετραετές συμβόλαιο με την Μπάγερν Μονάχου.
Στις 21 Απριλίου 2015, ο Ζιπσερ συμμετείχε στο ντραφτ του NBA του 2015 ως πρώτος συμμετέχων, για να αποσυρθεί αργότερα από αυτό.
Την περίοδο 2015–16, ο Ζίπσερ έπαιξε 40 παιχνίδια πρωταθλήματος για την Μπάγερν Μονάχου, έχοντας κατά μέσο όρο 7,1 πόντους, 3,6 ριμπάουντ και 1,4 ασίστ σε 18,5 λεπτά ανά αγώνα. Για τη χρονιά, αναδείχθηκε ως ο καλύτερος νεαρός Γερμανός παίκτης του πρωταθλήματος.
Τον Ιούνιο του 2016, ο Ζιπσερ παρακολούθησε το Αντίντας Γιούροκαμπ, ένα στρατόπεδο καλαθοσφαίρισης με έδρα το Τρεβίζο για τις προοπτικές στο Ντραφτ του NBA. Επιλέχτηκε ως ο Πολυτιμότερος Παίχτης (MVP) του Γιούροκαμπ του 2016.
Σικάγο Μπουλς (2016–2018)
Στις 23 Ιουνίου 2016, ο Ζίπσερ επιλέχθηκε από τους Σικάγο Μπουλς με την 48η συνολική επιλογή στο ντραφτ του NBA του 2016. Στις 15 Ιουλίου, υπέγραψε με τους Μπουλς. Στις 12 Ιανουαρίου 2017, στην μόλις 11η εμφάνισή του στην χρονιά, ο Ζίπσερ ξεκίνησε ως βασικός για πρώτη φορά στην σταδιοδρομία του στην ήττα των Μπουλς με 104–89 από τους Νιου Γιορκ Νικς, έχοντας επτά πόντους, υψηλό χρονιάς τότε. Στις 22 Μαρτίου, σημείωσε 15 πόντους, υψηλό σταδιοδρομίας, σε μία νίκη με 117–95 επί των Ντιτρόιτ Πίστονς. Στο τέλος της κανονικής περιόδου των Μπουλς στις 12 Απριλίου, ο Ζίπσερ σημείωσε νέο υψηλό σταδιοδρομίας με 21 πόντους σε μία νίκη με 112–73 επί των Μπρούκλιν Νετς. Κατά τη διάρκεια του πρώτου χρόνου του, έχει λάβει πολλές αναθέσεις στους Ουίντι Σίτι Μπουλς, τη θυγατρική της D-League του Σικάγο.
Καθ' όλη τη διάρκεια της περιόδου 2017–18, έλαβε πολύ λίγο χρόνο παιχνιδιού λόγω των προσπαθειών της διεύθυνσης των Μπουλς να αναπτύξει άλλα νεαρά ταλέντα. Τον έστειλαν στη θυγατρική τους στη G-League, τους Ουίντι Σίτι Μπουλς σε πολλές περιπτώσεις. Ο Ζίπσερ άρχισε να βλέπει περισσότερο χρόνο παιχνιδιού στη μέση της χρονιάς. Στις 18 Μαΐου 2018, ο Ζίπσερ αναφέρθηκε ότι υποβλήθηκε σε χειρουργική επέμβαση για την επιδιόρθωση του σπασμένου αριστερού ποδιού. Στις 14 Ιουλίου, παραιτήθηκε από τους Μπουλς.
Ανατολική Ορθοδοξία στην Ευρώπη
δεξιά|μικρογραφία|270x270εσ| Η Ανατολική Ορθοδοξία στην Ευρώπη <sup class="noprint Inline-Template noprint Template-Fact" data-ve-ignore="true" style="white-space:nowrap;">[  <span title="This image needs references to reliable sources (November 2022)">απαιτείται αναφορά εικόνας  ] δεξιά|μικρογραφία|270x270εσ| [[Μονή Γκρατσάνιτσας, Σερβία]] Η Ανατολική Ορθοδοξία στην Ευρώπη αποτελεί το δεύτερο μεγαλύτερο χριστιανικό δόγμα. Οι Ανατολικοί Ορθόδοξοι Χριστιανοί είναι κυρίως παρόντες στην Ανατολική και Νοτιοανατολική Ευρώπη. Χώρες με σημαντική παρουσία ορθόδοξων χριστιανών στην Ανατολική Ευρώπη, είναι η Λευκορωσία, η Βουλγαρία, η Κύπρος, η Γεωργία, η Ελλάδα, η Μολδαβία, το Μαυροβούνιο, τα Σκόπια, η Ρουμανία, η Ρωσία, η Σερβία και η Ουκρανία.
Πάουλ Τσίπσερ
Σικάγο Μπουλς (2016–2018)
Αφού ήταν κοντά στην υπογραφή με τους Μπρούκλιν Νετς, σύμφωνα με δημοσιεύματα των μέσων ενημέρωσης τον Ιανουάριο του 2019, ο Ζίπσερ πήγε στην ομάδα του Ισπανικού Πρωταθλήματος Σαν Πάμπλο Μπούργος στις 17 Ιανουαρίου 2019.
Πορεία στην Εθνική Ομάδα
Ο Ζιπσερ ήταν μέλος της εθνικής γερμανικής ομάδας κάτω των 16 και κάτω των 18 ετών. Έπαιξε στο Ευρωπαϊκό Πρωτάθλημα Παίδων της FIBA του 2010, του 2011 και στο Ευρωπαϊκό Πρωτάθλημα Εφήβων της FIBA του 2012. Το 2012 έπαιξε επίσης στο τουρνουά Άλμπερτ Σβάιτσερ και επιλέχτηκε στην ομάδα του τουρνουά, έχοντας κατά μέσο όρο 14,6 πόντους, 5 ριμπάουντ και 2,3 ασίστ ανά παιχνίδι.
Ανατολική Ορθοδοξία στην Ευρώπη
Ιστορία
Το μεγαλύτερο κομμάτι της Ανατολικής Ευρώπης είχε κομμουνιστικά κράτη μετά τον Β' Παγκόσμιο Πόλεμο.
Πάουλ Τσίπσερ
Πορεία στην Εθνική Ομάδα
Στις 30 Ιουλίου 2015, ο Ζίπσερ έκανε την πρώτη εμφάνισή του για την εθνική ομάδα καλαθοσφαίρισης της Γερμανίας σε έναν αγώνα με την Αυστρία. Κατά τη διάρκεια του Ευρωπαϊκού Πρωταθλήματος της FIBA του 2015, είχε μέσο όρο 5,2 πόντους, 5,2 ριμπάουντ και 1,8 ασίστ ανά αγώνα.
Ανατολική Ορθοδοξία στην Ευρώπη
Παραπομπές
<references group="" responsive="1">
Πάουλ Τσίπσερ
Προσωπική ζωή
Κατά τη διάρκεια του Ευρωπαϊκού Πρωταθλήματος του 2015, ο Ζίπσερ προκάλεσε διαμάχη αρνούμενος να υπογράψει αυτόγραφο για τον Βουκ Ιβάνοβιτς, ένα αγόρι σερβικής καταγωγής που φορούσε σερβική εμφάνιση, ο οποίος ισχυρίστηκε ότι ήθελε να πουλήσει το αυτόγραφο αργότερα. Ωστόσο, ο Ζίπσερ έδωσε μία αυτόγραφη εμφάνιση και ένα σορτσάκι που φορούσε στο παιχνίδι στη Σερβική Ορθόδοξη Εκκλησία του Αγίου Σάββα για μία ειδική κλήρωση στο Σερμπφέστ 2018 στο Μέριλβιλ της Ιντιάνα.
Ανατολική Ορθοδοξία στην Ευρώπη
Πηγές
Κατηγορία:Ανατολική Ορθοδοξία στην Ευρώπη
Πάουλ Τσίπσερ
Εξωτερικοί σύνδεσμοι
Κατηγορία:Σμολ φόργουορντ Κατηγορία:Πάουερ φόργουορντ Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Μπάγερν Μονάχου Κατηγορία:Καλαθοσφαιριστές Σικάγο Μπουλς Κατηγορία:Καλαθοσφαιριστές Παγκοσμίου Κυπέλλου 2019 Κατηγορία:Σελίδες με μη επιθεωρημένες μεταφράσεις